Document ID: 32005R1161

Reference:
01/Volumul 05
RO
Jurnalul Ofícial al Uniunii Europene
206
32005R1161
L 191/22
JURNALUL OFÍCIAL AL UNIUNII EUROPENE
REGULAMENTUL (CE) NR. 1161/2005 AL PARLAMENTULUI EUROPEAN ȘI AL CONSILIULUI
din 6 iulie 2005
privind întocmirea conturilor nefinanciare trimestriale pe sector instituțional
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 285 alineatul (1) al acestuia,
având în vedere propunerea Comisiei,
având în vedere avizul Băncii Centrale Europene (1),
hotărând în conformitate cu procedura prevăzută la articolul 251 din tratat (2),
întrucât:
(1)
Planul de acțiune privind cerințele statistice ale uniunii economice și monetare (UEM) aprobat de către Consiliul Ecofin în septembrie 2000 precizează că este nevoie urgentă de o serie limitată de conturi sectoriale trimestriale și că acestea ar trebui să fie disponibile în termen de 90 de zile de la sfârșitul trimestrului în cauză.
(2)
Raportul comun al Consiliului Ecofin și al Comisiei din cadrul Consiliului European privind statisticile și indicatorii zonei euro, astfel cum a fost adoptat de către Consiliul Ecofin la 18 februarie 2003, subliniază că este necesar să fie puse în aplicare în întregime până în 2005, acțiuni cu grad ridicat de prioritate în mai multe domenii, inclusiv conturile naționale trimestriale pe sector instituțional.
(3)
Analiza mișcărilor ciclice din economia Uniunii Europene și punerea în aplicare a politicii monetare în cadrul UEM necesită statistici macroeconomice privind comportamentul economic și relațiile dintre sectoarele instituționale individuale care nu pot fi identificate pe baza datelor elaborate la nivelul economiei ca întreg. Prin urmare, este necesar să se întocmească conturi trimestriale pe sector instituțional, pentru Uniunea Europeană, în ansamblu și pentru zona euro.
(4)
Elaborarea conturilor reprezintă o parte a obiectivului global referitor la stabilirea unui sistem conturi anuale și trimestriale pentru Uniunea Europeană și pentru zona euro. Sistemul include principalele agregate macroeconomice și conturile financiare și nefinanciare pe sector instituțional. Scopul este realizarea coerenței între toate aceste conturi și, în ceea ce privește restul conturilor lumii, între balanța de plăți și datele conturilor naționale.
(5)
Întocmirea conturilor europene pe sector instituțional, în conformitate cu principiile sistemului european al conturilor naționale și regionale din Comunitate, astfel cum au fost stabilite prin Regulamentul (CE) nr. 2223/96 al Consiliului (3), necesită transmiterea, de către statele membre, a conturilor naționale trimestriale pe sector instituțional. Cu toate acestea, conturile europene trebuie să reflecte economia zonei europene în ansamblu și pot să fie diferite de simpla agregare a conturilor statelor membre. În special, obiectivul este de a se ține seama de tranzacțiile instituțiilor și organismelor Uniunii Europene în conturile zonei în cauză (Uniunea Europeană sau zona euro, după caz).
(6)
Întocmirea statisticilor comunitare specifice este reglementată de normele stabilite prin Regulamentul (CE) nr. 322/97 al Consiliului din 17 februarie 1997 privind statisticile comunitare (4).
(7)
Întrucât obiectivul prezentului regulament, respectiv întocmirea conturilor nefinanciare trimestriale pe sector instituțional pentru Uniunea Europeană și zona euro, nu poate fi realizat în mod satisfăcător de către statele membre și, prin urmare, ținând seama de dimensiunea și efectele acțiunii, poate să fie mai bine îndeplinit la nivel comunitar, Comunitatea poate lua măsuri, în conformitate cu principiul subsidiarității stabilit la articolul 5 din tratat. În conformitate cu principiul proporționalității, astfel cum a fost stabilit de articolul menționat, prezentul regulament nu depășește ceea ce este necesar pentru atingerea acestui obiectiv. În special, în cazul în care statele membre au o contribuție neglijabilă la totalurile europene, nu ar trebui să li se ceară să transmită toate datele detaliate.
(8)
Măsurile necesare pentru punerea în aplicare a prezentului regulament ar trebui să fie luate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei (5).
(9)
Comitetul pentru programele statistice instituit prin Decizia 89/382/CEE, Euratom a Consiliului (6) și Comitetul pentru statisticile monetare, financiare și al balanței de plăți instituit prin Decizia 91/115/CEE (7) a Consiliului au fost consultate,
ADOPTĂ PREZENTUL REGULAMENT:
Articolul 1
Obiectiv
Prezentul regulament stabilește un cadru comun în ceea ce privește contribuțiile statelor membre la întocmirea conturilor nefinanciare trimestriale europene pe sector instituțional.
Articolul 2
Transmiterea conturilor nefinanciare trimestriale pe sector instituțional
(1)   Statele membre transmit Comisiei conturile nefinanciare trimestriale pe sector instituțional, în conformitate cu anexa, cu excepția, într-o primă etapă, a agregatelor P.1, P.2, D.42, D.43, D.44, D.45 și B.4G.
(2)   Un calendar privind transmiterea agregatelor P.1, P.2, D.42, D.43, D.44, D.45 și, respectiv, B.4G și, dacă este cazul, orice decizie de solicitare a unei repartizări a tranzacțiilor enumerate în anexă în funcție de sectorul echivalent se adoptă în conformitate cu procedura menționată la articolul 8 alineatul (2). O asemenea decizie nu se adoptă înainte de prezentarea Parlamentului European și a Consiliului de către Comisie a raportului său cu privire la punerea în aplicare a prezentului regulament, în conformitate cu articolul 9.
(3)   Datele trimestriale menționate la alineatul (1) sunt furnizate Comisiei în termen de 90 de zile calendaristice de la încheierea trimestrului la care acestea se referă. Pe parcursul unei perioade de tranziție de trei ani de la intrarea în vigoare a prezentului regulament, datele trimestriale menționate la alineatul (1) sunt furnizate Comisiei în termen de 95 de zile calendaristice de la încheierea trimestrului la care acestea se referă. Orice revizuire a datelor privind trimestrele anterioare se transmite în același timp.
(4)   Termenul de transmitere prevăzut la alineatul (3) poate fi modificat, cu cel mult cinci zile, în conformitate cu procedura menționată la articolul 8 alineatul (2).
(5)   Prima transmitere de date trimestriale se referă la datele pentru cel de-al treilea trimestru al lui 2005. Statele membre furnizează aceste date până la 3 ianuarie 2006. Această primă transmitere include date retrospective referitoare la perioadele începând cu primul trimestru al lui 1999.
Articolul 3
Obligații de transmitere
(1)   Toate statele membre transmit datele descrise în anexă, cu privire la sectorul restul lumii (S.2) și la sectorul administrațiilor publice (S.13). Statul membru al cărui produs intern brut la prețurile curente reprezintă în mod normal mai mult de 1 % din totalul comunitar corespunzător transmite datele descrise în anexă pentru toate sectoarele instituționale.
(2)   Comisia determină procentajul din produsul intern brut total al Comunității la prețurile curente pe care îl reprezintă în mod normal produsul intern brut al unui stat membru, astfel cum este menționat la alineatul (1), pe baza mediei aritmetice a datelor anuale din ultimii trei ani, transmise de către statele membre.
(3)   Proporția (1 %) din totalul comunitar menționată la alineatul (1) poate fi modificată în conformitate cu procedurile menționate la articolul 8 alineatul (2).
(4)   Derogări de la prezentul regulament pot fi acceptate de către Comisie în cazul în care sistemele statistice naționale necesită adaptări importante. Asemenea derogări au o durată de cel mult trei ani de la data intrării în vigoare a prezentului regulament sau a măsurilor de punere în aplicare adoptate în conformitate cu procedura menționată la articolul 8 alineatul (2).
Articolul 4
Definiții și standarde
Standardele, definițiile, clasificările și normele contabile privind datele transmise în sensul prezentului regulament sunt cele stabilite prin Regulamentul (CE) nr. 2223/96 (denumit în continuare „regulamentul SEC”).
Articolul 5
Sursele de date și cerințele de coerență
(1)   Statele membre elaborează informațiile solicitate de către prezentul regulament prin utilizarea tuturor surselor pe care le consideră relevante, acordând prioritate informațiilor directe cum ar fi sursele administrative sau anchetele vizând întreprinderi sau gospodării ale populației.
Atunci când nu pot fi colectate asemenea informații directe, în special cu privire la datele retrospective cerute în conformitate cu articolul 2 alineatul (5), pot fi transmise cele mai bune estimări.
(2)   Datele transmise de către statele membre în sensul prezentului regulament trebuie să fie în concordanță cu conturile nefinanciare trimestriale ale administrațiilor publice și cu principalele agregate trimestriale ale economiei totale, transmise Comisiei în cadrul programului de transmitere a datelor stabilit prin regulamentul SEC.
(3)   Datele trimestriale transmise de către statele membre în sensul prezentului regulament trebuie să concorde cu datele anuale corespunzătoare transmise în cadrul programului de transmitere a datelor stabilit prin regulamentul SEC.
Articolul 6
Standarde de calitate și rapoarte
(1)   Statele membre iau toate măsurile necesare pentru a asigura îmbunătățirea progresivă a calității datelor transmise, astfel încât să corespundă standardelor comune de calitate care trebuie să fie definite în conformitate cu procedura menționată la articolul 8 alineatul (2).
(2)   Statele membre transmit Comisiei o descriere actualizată a surselor, metodelor și tratamentelor statistice utilizate, în termen de un an de la prima lor transmitere de date.
(3)   Statele membre informează Comisia cu privire la principalele modificări metodologice sau orice alte modificări susceptibile să afecteze datele transmise, în termen de trei luni de la data la care o asemenea modificare produce efecte.
Articolul 7
Măsuri de punere în aplicare
Măsurile de punere în aplicare sunt stabilite în conformitate cu procedura menționată la articolul 8 alineatul (2). Asemenea măsuri includ:
(a)
stabilirea calendarului de transmitere a agregatelor P.1, P.2, D.42, D.43, D.44, D.45 și B.4G, în conformitate cu articolul 2 alineatul (2);
(b)
cererea de repartizare a tranzacțiilor enumerate în anexă în funcție de sectorul echivalent, în conformitate cu articolul 2 alineatul (2);
(c)
revizuirea calendarului referitor la transmiterile trimestriale, în conformitate cu articolul 2 alineatul (4);
(d)
modificarea procentului (1 %) din totalul comunitar în vederea determinării obligației de a transmite date pentru toate sectoarele instituționale în conformitate cu articolul 3 alineatul (3);
(e)
definirea standardelor de calitate a datelor, în conformitate cu articolul 6 alineatul (1).
Articolul 8
Procedura comitetului
(1)   Comisia este asistată de către Comitetul pentru programul statistic.
(2)   În cazul în care se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8 din aceasta.
Perioada menționată la articolul 5 alineatul (6) din Decizia 1999/468/CE este de trei luni.
(3)   Comitetul își adoptă regulamentul de procedură.
Articolul 9
Raport privind punerea în aplicare
În termen de cinci ani de la intrarea în vigoare a prezentului regulament, Comisia prezintă Parlamentului European și Consiliului un raport privind punerea în aplicare a acestuia.
În special, acest raport:
(a)
furnizează informații cu privire la calitatea statisticilor produse;
(b)
evaluează beneficiile rezultate pentru Comunitate, statele membre și furnizorii și utilizatorii informațiilor statistice din statisticile elaborate, în raport cu costurile acestora;
(c)
identifică zonele în care se pot aduce îmbunătățiri și modificări considerate necesare ținând seama de rezultatele obținute.
Articolul 10
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Strasburg, 6 iulie 2005.
Pentru Parlamentul European
Președintele
J. BORRELL FONTELLES
Pentru Consiliu
Președintele
J. STRAW
(1)  JO C 42, 18.2.2004, p. 23.
(2)  Avizul Parlamentului European din 30 martie 2004 (JO C 103 E, 29.4.2004, p. 141), Poziția comună a Consiliului din 8 martie 2005 (nepublicată încă în Jurnalul Oficial) și Poziția Parlamentului European din 26 mai 2005 (nepublicată încă în Jurnalul Oficial).
(3)  JO L 310, 30.11.1996, p. 1, regulament astfel cum a fost modificat ultima dată prin Regulamentul (CE) nr. 1267/2003 al Parlamentului European și al Consiliului (JO L 180, 18.7.2003, p. 1).
(4)  JO L 52, 22.2.1997, p. 1, regulament astfel cum a fost modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
(5)  JO L 184, 17.7.1999, p. 23.
(6)  JO L 181, 28.6.1989, p. 47.
(7)  JO L 59, 6.3.1991, p. 19.
ANEXĂ
Transmiterea de date
Utilizări
Resurse
S1
S1N
S11
S12
S13
S14_S15
S2
S1
S1N
S11
S12
S13
S14_S15
S2
Economia totală
Economia totală nespecificată
Societăți nefinanciare
Societăți financiare
Administrații publice
Gospodăriile populației și instituții fără scop lucrativ în serviciul gospodăriilor populației
Restul lumii
Economia totală
Economia totală nespecificată
Societăți nefinanciare
Societăți financiare
Administrații publice
Gospodăriile populației și instituții fără scop lucrativ în serviciul gospodăriilor populației
Restul lumii
P.1
Producția
X
X
X
X
X
P.2
Consumul intermediar
X
X
X
X
X
P.3
Cheltuiala pentru consumul final
X
X
X
P.31
Cheltuiala pentru consumul individual
X
X
X
P.32
Cheltuiala pentru consumul colectiv
X
X
P.5
Formarea brută de capital
X
X
X
X
X
P.51
Formarea brută de capital fix
X
X
X
X
X
P.5N
Variații ale stocurilor și achizițiilor, cu excepția cedărilor obiectelor de valoare
X
X
X
X
X
P.6
Exporturi de bunuri și servicii
X
P.7
Importuri de bunuri și servicii
X
D.1
Remunerarea angajaților
X
X
X
X
X
X
X
X
X
D.2
Impozite pe producție și importuri
X
X
X
X
X
X
X
X
X
D.21
Impozite pe produse
X
X
X
X
X
D.29
Alte impozite pe producție
X
X
X
X
X
X
X
X
D.3
Subvenții
X
X
X
X
X
X
X
X
X
D.31
Subvenții de produse
X
X
X
X
X
D.39
Alte subvenții privind producția
X
X
X
X
X
X
X
X
D.21-D.31
Impozite cu excepția subvențiilor (pe produse)
X
X
D.4
Venituri din proprietate
X
X
X
X
X
X
X
X
X
X
X
X
D.41
Dobânzi
X
X
X
X
X
X
X
X
X
X
X
X
D.4N
Venituri din proprietate, altele decât dobânzile
X
X
X
X
X
X
X
X
X
X
X
X
D.42
Venituri distribuite ale societăților
X
X
X
X
X
X
X
X
X
X
X
D.43
Câștiguri reinvestite din investițiile străine directe
X
X
X
X
X
X
X
X
X
X
D.44
Venituri din capital atribuite asiguraților
X
X
X
X
X
X
X
X
X
X
D.45
Chirii
X
X
X
X
X
X
X
X
X
X
D.5
Impozite curente pe venit, patrimoniu etc.
X
X
X
X
X
X
X
X
X
D.6
Contribuții și prestații sociale
X
X
X
X
X
X
X
X
X
X
X
X
D.61
Contribuții sociale
X
X
X
X
X
X
X
X
X
D.62
Prestații sociale, altele decât transferurile sociale în natură
X
X
X
X
X
X
X
X
X
D.63
Transferuri sociale în natură
X
X
X
X
X
D.7
Alte transferuri curente
X
X
X
X
X
X
X
X
X
X
X
X
D.71
Prime nete de asigurare generală
X
X
X
X
X
X
X
X
X
X
D.72
Indemnizații de asigurare generală
X
X
X
X
X
X
X
X
X
D.7N
Alte transferuri curente, neclasificate în altă parte
X
X
X
X
X
X
X
X
X
X
X
X
D.8
Ajustare privind variația contribuțiilor nete ale gospodăriilor populației la fondurile de pensii
X
X
X
X
X
X
X
X
X
D.9
Transferuri de capital
X
X
X
X
X
X
X
X
X
X
X
X
D.91
Impozite pe capital
X
X
X
X
X
X
X
D.9N
Subvenții pentru investiții și alte transferuri de capital
X
X
X
X
X
X
X
X
X
X
X
X
K.1
Consumul de capital fix
X
X
X
X
X
X
X
X
X
X
K.2
Achiziții minus cedări de active nefinanciare neproduse
X
X
X
X
X
X
Solduri contabile
S1
S1N
S11
S12
S13
S14_S15
S2
Economia totală
Economia totală nespecificată
Societăți nefinanciare
Societăți financiare
Administrații publice
Gospodăriile populației și instituții fără scop lucrativ în serviciul gospodăriilor populației
Restul lumii
B.1G
Valoarea adăugată brută
X
X
X
X
X
X
B.1N
Valoarea adăugată netă
X
X
X
X
X
X
B.2G
Excedent de exploatare (brut)
X
X
X
X
X
B.3G
Venit mixt (brut)
X
X
B.4G
Venitul întreprinderii (brut)
X
X
X
X
B.5G
Soldul veniturilor primare (brut)
X
X
X
X
X
B.6G
Venitul disponibil (brut)
X
X
X
X
X
B.7G
Venitul disponibil ajustat (brut)
X
X
X
B.8G
Economisire (brut)
X
X
X
X
X
B.9
Capacitate de finanțare/necesar de finanțare
X
X
X
X
X
X
B.11
Balanța externă de bunuri și servicii
X
B.12
Soldul operațiunilor cu exteriorul
X

Summary:
Conturile nefinanciare trimestriale pe sector instituțional ale țărilor UE
Conturile nefinanciare trimestriale pe sector instituțional ale țărilor UE
SINTEZĂ PRIVIND:
Regulamentul (CE) nr. 1161/2005 privind colectarea conturilor nefinanciare pe sector instituțional
CARE ESTE OBIECTIVUL REGULAMENTULUI?
              
Regulamentul stabilește un set de norme pentru ca țările Uniunii Europene (UE) să întocmească statistici nefinanciare trimestriale coerente cu privire la comportamentul economic al sectoarelor instituționale individuale*.
ASPECTE-CHEIE
Țările UE trebuie să prezinte Comisiei Europene conturi nefinanciare trimestriale, defalcate în funcție de sectoarele instituționale următoare:
economia totală;
economia totală nespecificată (în general legată de impozite și subvenții);
societăți nefinanciare (întreprinderi corporatiste private și publice care produc bunuri sau furnizează servicii nefinanciare);
societăți financiare (entități publice și private implicate în servicii financiare, precum băncile, fondurile de asigurare și de pensii);
administrații publice;
gospodăriile populației și instituțiile fără scop lucrativ în serviciul gospodăriilor populației (NPISH, de exemplu, organizațiile caritabile și sindicatele);
restul lumii (tranzacții cu rezidenți din afara UE).
Anexa regulamentului oferă o matrice detaliată a tipurilor specifice de date necesare pentru fiecare sector instituțional, distingând între utilizări și resurse. Printre datele necesare se numără:
cheltuiala pentru consumul individual și colectiv;
formarea de capital;
exporturile și importurile de bunuri și servicii;
remunerarea angajaților;
veniturile din proprietate, dobânzile și chiriile;
impozitele, subvențiile, contribuțiile și prestațiile sociale;
primele și indemnizațiile de asigurare;
transferurile de capital, impozitele pe capital și subvențiile pentru investiții;
consumul de capital fix;
valoarea adăugată brută;
venitul disponibil;
economisirea;
capacitatea netă de finanțare și necesarul de finanțare.
Toate țările UE trebuie să prezinte datele care corespund sectorului restului lumii și sectorului administrațiilor publice, în timp ce numai cele al căror produs intern brut este în mod normal mai mare de 1 % din totalul UE trebuie să furnizeze date pentru toate sectoarele instituționale.
Conturile trebuie prezentate cel târziu la 90 de zile de la sfârșitul trimestrului la care se referă datele și trebuie să respecte Regulamentul (CE) nr. 2223/96 care a introdus versiunea 1995 a Sistemului european de conturi.
La furnizarea datelor, țările UE trebuie să acorde prioritate informațiilor directe, cum ar fi sursele administrative sau anchetele vizând întreprinderi sau gospodării ale populației, și trebuie să transmită Comisiei o descriere a surselor, a metodelor și a tratamentelor statistice utilizate.
În termen de cinci ani, Comisia va prezenta Parlamentului European și Consiliului un raport privind punerea în aplicare a regulamentului.
DE CÂND SE APLICĂ REGULAMENTUL?
              
Regulamentul se aplică de la 11 august 2005.
CONTEXT
              
Pentru informații suplimentare, consultați:
„Sectoarele instituționale” pe site-ul Eurostat.
* TERMENI-CHEIE
              
* Sector instituțional: un sector instituțional combină grupări care, în linii mari, au caracteristici și comportamente similare, în acest caz ca instrument pentru a colecta statistici utile.
ACTUL PRINCIPAL
            
Regulamentul (CE) nr. 1161/2005 al Parlamentului European și al Consiliului din 6 iulie 2005 privind întocmirea conturilor nefinanciare trimestriale pe sector instituțional (JO L 191, 22.7.2005, pp. 22-28)
Modificările succesive aduse Regulamentului (CE) nr. 1161/2005 au fost integrate în textul de bază. Această versiune consolidată are doar un caracter informativ.
Data ultimei actualizări: 19.10.2016